Santa Ana-katedralen i Las Palmas
Havnen i Las Palmas. Panorama
Playa de Las Canteras
Lokal buss i Las Palmas
**Las Palmas de Gran Canaria** er den største byen på Kanariøyene og øya Gran Canaria og er provinshovedstad i provinsen Las Palmas. Sammen med Santa Cruz på Tenerife er den også hovedstad i den autonome regionen Kanariøyene.

Historie
--------

Byen ble grunnlagt etter at spanjolene hadde beseiret urbefolkningen, guanchene i 1487.

Byen brant i 1599. På 1600-tallet hadde byen en sterk økonomisk utvikling, særlig basert på eksport av sukkerrør til Europa og Amerika. Velstanden førte også til at byen helt inn på 1700-tallet var svært utsatt for angrep fra sjørøvere.

Byen fikk etter hvert stor betydning som viktig sjøfartsby. Havnen er god, den har vært og er et viktig støttepunkt for mange foran krysningen av Atlanterhavet.

I 1927 fikk byen status som provinshovedstad. Siden 1960-tallet har turismen gjort seg stadig mer gjeldende som vekstnæring. Fortsatt er også sjøfarten en betydelig næring her.

Klima
-----

Det stabile klimaet året rundt har gjort byen til en populær destinasjon for charter­turister.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Klimadata for Las Palmas de Gran Canaria |
| --- |
| Måned | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| Normal maks. temp. °C | 20.8 | 21.2 | 22.3 | 22.6 | 23.6 | 25.3 | 26.9 | 27.5 | 27.2 | 26.2 | 24.2 | 22.2 | 24,17 |
| Normal min. temp. °C | 15 | 15 | 15.7 | 16.2 | 17.3 | 19.2 | 20.8 | 21.6 | 21.4 | 20.1 | 18.1 | 16.2 | 18,1 |
| Nedbør (mm) | 25.1 | 24.4 | 12.5 | 5.9 | 1.1 | 0.3 | 0.1 | 0.4 | 9.1 | 16.1 | 21.7 | 31.3 |  |

|  |  |
| --- | --- |
|  Diagram | Alle verdier gjelder for perioden 1981 - 2010.  • *Kilde: World Meteorological Organisation, yr.no* |
|  | 
 
 
25
 
21
15
 | 
 
 
24
 
21
15
 | 
 
 
13
 
22
16
 | 
 
 
6
 
23
16
 | 
 
 
1
 
24
17
 | 
 
 
0
 
25
19
 | 
 
 
0
 
27
21
 | 
 
 
0
 
28
22
 | 
 
 
9
 
27
21
 | 
 
 
16
 
26
20
 | 
 
 
22
 
24
18
 | 
 
 
31
 
22
16
 |

 |


Normal sjøtemperatur, °C:| **Jan** | **Feb** | **Mar** | **Apr** | **Mai** | **Jun** | **Jul** | **Aug** | **Sep** | **Okt** | **Nov** | **Des** | **År** |
| --- | --- | --- | --- | --- | --- | --- | --- | --- | --- | --- | --- | --- |
| 20.0 | 19.1 | 19.1 | 19.3 | 20.0 | 21.0 | 21.8 | 22.5 | 23.4 | 23.4 | 22.1 | 20.5 | 21.0 |

Befolkningsutvikling
--------------------

| 1991 | 2001 | 2009 | 2013 | 2015 | 2016 | 2018 |
| --- | --- | --- | --- | --- | --- | --- |
| 354 877 | 354 863 | 381 847 | 383 050 | 379 766 | 378 998 | 378 517 |
|

Attraksjoner
------------

I gamlebyen (*Vegueta*) i Las Palmas finnes mange historiske bygninger og flere museer. *Museo Canario* har Kanariøyenes største samling gjenstander knyttet til urbefolkningens historie og kultur helt tilbake til før byen ble grunnlagt. Museet bruker navnet Tamaran på urbefolkningen (fra Gran Canaria, i stedet for Guancher).

Andre museer er *Columbusmuseet, Casa Museum Colon*, *det tekniske museet Museo Elder de la Ciencia y la Tecnología* og kunstmuseet for moderne kunst, *Centro Atlantico de Arte Moderno*.

*Santa Ana-katedralen* i gamlebyen ble påbegynt i 1497, og det tok ca. 400 år før den stod ferdig. Den vakre katedralen er rikt utsmykket innvendig.

*Poema del Mar* er et stort akvarium som ble åpnet i januar 2018.

*Estadio de Gran Canaria* er hjemmebane for UD Las Palmas og har en kapasitet på 32 520. Fotballklubben UD Las Palmas ble stiftet i 1949, og spiller i *Primera División*.

Byfestivalen *Fiestas de san Juan* i slutten av juni måned hvert år er til minne om byens grunnleggelse. Karnevalet i februar og filmfestivalen er også begivenheter som pleier samle mye folk.

Byen har flere godt besøkte strender. Den mest kjente av dem er Playa de Las Canteras.
Las Palmas har et livlig natteliv og det finnes et stort antall restauranter, barer, nattklubber og diskoteker.

Kollektivtransport
------------------

Fra bussterminalen ved *Parque San Telmo* går det busser til steder rundt på hele øya. Det er også en god bybussdekning. Havnen i Las Palmas danner utgangspunkt for fergeforbindelse til flere av de andre Kanariøyene.

Ca. 18 km sør for byen ligger Gran Canaria internasjonale lufthavn.

Referanser
----------

1. ↑  Instituto Nacional de Estadística (16. mai 2022) (på en), *Municipal Register of Spain of 2022*, **90**, s. 1,235, Wikidata Q111983091
2. ↑  Las Palmas de Gran Canaria Sea Temperature  – seatemperature.org

Eksterne lenker
---------------

* (es) Offisielt nettsted Rediger på Wikidata

* (en) Las Palmas de Gran Canaria – kategori av bilder, video eller lyd på Commons Rediger på Wikidata

* (en) Las Palmas de Gran Canaria – galleri av bilder, video eller lyd på Commons Rediger på Wikidata
* Las Palmas de Gran Canaria hos Canariposten (norsk)
* altomreiser.no om Las Palmas by
* Rejseguide, Las Palmas by, på dansk Arkivert 31. august 2019 hos Wayback Machine.

 Las Palmas de Gran Canaria hos Wikivoyage

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** SUDOC **·** GeoNames **·** MusicBrainz
 |